《鼠渡江》
清代·汪洪度

江北鼠，口衔尾，结伴成群满沙觜。飞尘满野，烈日在天。

江北农人，忧心如煎。江南稻秧齐，沃土不须雨。同类渡江，适此乐土。

楚豫稻粱，堪足天下。今年不雨春复夏，估不开仓谷添价。

鼠乎鼠乎，勿食禾黍。禾黍食尽，及尔同死。

作者简介：字于鼎，江南歙县人。诸生。著有《馀事集》。○于鼎诗，渔洋定其全集，歌行中赏其《建文钟》篇，云中有史笔，非苟作者，今集中不见此诗，可惜也。